Roar Sundseth

Roar Sundseth (1954–2015) var en norsk generalmajor.

Han var fra 2009 sjef for innovasjon, nettverkskapasiteter og informasjonsstruktur i Forsvaret, og fra 2012 til 2013 sjef for Cyberforsvaret.

 Militær utdannelse 
Sundseth fullførte i 1972 Befalsskolen for Hærens samband. Han gikk senere ved Befalsskolen øverste avdeling/Krisgsskole 2,  Hærens forvaltningsskole, Hærens stabsskole og Forsvarets høgskole.CV, Forsvarsdepartementet, 27. mars 2009.

Sundseth hadde militær utdannelse fra USA. I 1994 gikk han ut fra Marine Corps Command and Staff College og i 1999 tok han kurs ved Naval Postgraduate School. Fra 2001 til 2002 studerte han ved US Army War College, der han avla mastergrad i strategiske studier.«Major General Roar Sundseth, BSc, MSS», New Westminster College. Han gikk også ved NATO Defense College.

 Tjeneste 
Den militære løpebanen startet Sundseth med tjeneste i Hærens samband fra 1972 til 1983. Han var så instruktør ved Våpenskolen for Hærens samband fra 1983 til 1986, før han var stabsoffiser ved Forsvarskommando Nord-Norge fra 1986 til 1989 og deretter stabsoffiser for kommandøren for Landstridskreftene i Nord-Norge fra 1989 til 1991.
Fra 1992 til 1993 var Sundseth presse- og informasjonssjef  i Forsvarskommando Nord-Norge. Deretter fulgte tjeneste som sjef for den felles operasjonsstab i Forsvarskommando Nord-Norge fra 1994 til 1997. Fra 1997 til 1998 var han sjef for Krigsplankontoret i Hærstaben i Forsvarets Overkommando. I 1998 ble han stabssjef i 6. divisjon, en post han hadde til 2001.

Fra 2002 til 2003 var han sjef for det norske stabselementet ved U.S. Central Command i Tampa i Florida i USA. Etter å ha vendt hjem til Norge, ble Sundseth tilknyttet fellesstaben i Forsvarets overkommando før han fra 2003 til 2006 var sjef for seksjon for operasjonsplanlegging i Forsvarsdepartementet.

I 2006 ble Sundseth utnevnt til nestkommanderende og stabssjef ved Fellesoperativt hovedkvarter. Samtidig ble han også forfremmet til  generalmajor. I statsråd 27. mars 2009 ble han utnevnt til sjef for innovasjon, nettverkskapasiteter og informasjonsstruktur (INI) i Forsvaret.«Utnevnelser i statsråd 27. mars 2009», Forsvarsdepartementet, pressemelding nr.: 09-11/2009, 27. mars 2009. Sundseth var Cyberforsvarets første sjef ved opprettelsen i 2012 frem til han gikk av med pensjon av ved årsslutt 2013. I tiden som sjef INI og Cyberforsvaret var han en av initiativtakerne til etableringen av Center for Cyber and Information Security (CCIS).

Sundseth var Senior Fellow ved New Westminster College i Britisk Columbia i Canada.

 Utmerkelser 
Sundseth har Forsvarsmedaljen med laurbærgren, Forsvarsmedaljen med tre stjerner, Hærens vernedyktighetsmedalje med tre stjerner og Forsvarets medalje for internasjonale operasjoner.
Per mars 2013, som framgår av bilde i «Forsvaret søker etter talenter på The Gathering», Dagbladet,  30. mars 2013. På bildet er Forsvarets medalje for internasjonale operasjoner feilmontert sist.

 Referanser 

Kategori:Norske generalmajorer
Kategori:Forsvarsmedaljen med laurbærgren
Kategori:Forsvarsmedaljen
Kategori:Personer fra Melhus kommune